text: Trafikken er brudt sammen 
  27 februar 2018 kl. 15.27
  Dagens uvejr volder store problemer. Trafikken er stort set brudt sammen i Vejle og Kolding. 
  Dagens vejr skaber endnu flere problemer. 
  Bybusser i Kolding og Vejle melder nu om "flydende trafik" på grund af snevejret. 
  Trafikken er stort set brudt sammen på alle store veje og udfaldsveje i de to byer.
  I Vejle står trafikken stort set stille, fortæller TV SYDs reporter derfra, og det giver udslag i manglende tålmodighed hos enkelte trafikanter.
  Bilister, der holder i parkeringshuset i Vejle Sygehus, har svært ved at kommme ud derfra. Lige nu er det ikke muligt at komme ud af parkeringshuset på grund af kø opad Horsensvej. 
  Opfordringen er, at man kører forsigtigt og giver plads til andre bilister.
  